FI Euroopan unionin virallinen lehti L 294/30

KOMISSION TÄYTÄNTÖÖNPANOASETUS (EU) N:o 1094/2013,

annettu 4 päivänä marraskuuta 2013,

lisämerelläolopäivien myöntämisestä Ranskalle ja Yhdistyneelle kuningaskunnalle ICES-alueella VIIe

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon EU:n alusten käytettävissä olevien, kansainvälisten neuvottelujen alaan tai sopimusten soveltamisalaan kuulumattomien tiettyjen kalakantojen ja kalakantaryhmien kalastusmahdollisuuksien vahvistamisesta vuodeksi 2013 21 päivänä tammikuuta 2013 annetun neuvoston asetuksen (EU) N:o 39/2013 (1) ja erityisesti sen liitteessä II C olevan 7 kohdan,

ottaa huomioon Ranskan ja Yhdistyneen kuningaskunnan esittämät pyynnöt,

sekä katsoo seuraavaa:

(1) Asetuksen (EU) N:o 39/2013 liitteessä II C olevassa taulukossa I vahvistetaan niiden päivien enimmäismäärä, joina kokonaispituudeltaan vähintään 10 metrin pituinen unionin kalastusalus, jolla on mukanaan tai joka käyttää puomitrooleja, joiden silmäkoko on vähintään 80 millimetriä, tai seisovia verkkoja, joihin luetaan tavalliset verkot, riimuverkot ja pussiverkot ja joiden silmäkoko on enintään 220 millimetriä, saa olla ICES-alueella VIIe 1 päivän helmikuuta 2013 ja 31 päivän tammikuuta 2014 välisenä aikana.

(2) Kyseisessä liitteessä olevan 7.5 kohdan mukaisesti komissio voi sellaisen kalastustoiminnan pysyvän lopettamisen perusteella, joka on toteutettu 1 päivän tammikuuta 2004 jälkeen, myöntää lisämäärän merelläolopäiviä, joina alus voi olla kyseisellä alueella, kun sillä on mukanaan tai se käyttää tällaisia puomitrooleja tai seisovia verkkoja.

(3) Ottaen huomioon Ranskan liitteessä II C olevan 7.1 ja 7.4 kohdan mukaisesti esittämässä pyynnössä ilmoittamat tiedot käytöstä poistetuista puomitrooleja käyttävistä aluksista ja soveltaen kyseisessä liitteessä olevassa 7.2 kohdassa vahvistettua laskentamenetelmää Ranskalle olisi myönnettävä kyseisiä puomitrooleja käyttäviä aluksia varten 11 lisämerelläolopäivää 1 päivän helmikuuta 2013 ja 31 päivän tammikuuta 2014 väliseksi ajaksi.

(4) Ottaen huomioon Ranskan liitteessä II C olevan 7.1 ja 7.4 kohdan mukaisesti esittämässä pyynnössä ilmoittamat tiedot käytöstä poistetuista seisovia verkkoja käyttävistä aluksista ja soveltaen kyseisessä liitteessä olevassa 7.2 kohdassa vahvistettua laskentamenetelmää Ranskalle olisi myönnettävä kyseisiä seisovia verkkoja käyttäviä aluksia varten 14 lisämerelläolopäivää 1 päivän helmikuuta 2013 ja 31 päivän tammikuuta 2014 väliseksi ajaksi.

(5) Ottaen huomioon Yhdistyneen kuningaskunnan liitteessä II C olevan 7.1 ja 7.4 kohdan mukaisesti esittämässä pyynnössä ilmoittamat tiedot käytöstä poistetuista puomitrooleja käyttävistä aluksista ja soveltaen kyseisessä liitteessä olevassa 7.2 kohdassa vahvistettua laskentamenetelmää Yhdistyneelle kuningaskunnalle olisi myönnettävä kyseisiä puomitrooleja käyttäviä aluksia varten 43 lisämerelläolopäivää 1 päivän helmikuuta 2013 ja 31 päivän tammikuuta 2014 väliseksi ajaksi.

(6) Tässä päätöksessä säädetyt toimenpiteet ovat kalastus- ja vesiviljelyalan komitean lausunnon mukaiset,

ON HYVÄKSYNYT TÄMÄN ASETUKSEN:

1 artikla

Ranskalle myönnettävät lisäkalastuspäivät

1. Asetuksen (EU) N:o 39/2013 liitteessä II C olevassa taulukossa I vahvistettu enimmäismäärä päiviä, joina Ranskan lipun alla purjehtiva kalastusalus, jolla on mukanaan tai joka käyttää puomitrooleja, joiden silmäkoko on vähintään 80 millimetriä, saa olla ICES-alueella VIIe 1 päivän helmikuuta 2013 ja 31 päivän tammikuuta 2014 välisenä aikana, korotetaan 175 päivään vuodessa.

2. Asetuksen (EU) N:o 39/2013 liitteessä II C olevassa taulukossa I vahvistettu enimmäismäärä päiviä, joina Ranskan lipun alla purjehtiva kalastusalus, jolla on mukanaan tai joka käyttää seisovia verkkoja, joihin luetaan tavalliset verkot, riimuverkot ja pussiverkot ja joiden silmäkoko on enintään 220 millimetriä, saa olla ICES-alueella VIIe 1 päivän helmikuuta 2013 ja 31 päivän tammikuuta 2014 välisenä aikana, korotetaan 178 päivään vuodessa.

2 artikla

Yhdistyneelle kuningaskunnalle myönnettävät lisäkalastuspäivät

Asetuksen (EU) N:o 39/2013 liitteessä II C olevassa taulukossa I vahvistettu enimmäismäärä päiviä, joina Yhdistyneen kuningaskunnan lipun alla purjehtiva kalastusalus, jolla on mukanaan tai joka käyttää puomitrooleja, joiden silmäkoko on vähintään 80 millimetriä, saa olla ICES-alueella VIIe 1 päivän helmikuuta 2013 ja 31 päivän tammikuuta 2014 välisenä aikana, korotetaan 207 päivään vuodessa.

3 artikla

Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 4 päivänä marraskuuta 2013. Komission puolesta Puheenjohtaja José Manuel BARROSO

(1) EUVL L 23, 25.1.2013, s. 1.